യുവാവിന്റെ അഴുകിയ ജഡം പാടവരമ്ബില് കണ്ടെത്തിയ സംഭവം: സുഹൃത്തിന്റെ ഭാര്യ ഉള്പ്പെടെ രണ്ടു പേര് അറസ്റ്റില് കുമ്ബളങ്ങിയില് അഴുകിയ ജഡം പാടവരമ്ബില് കണ്ടെത്തിയ സംഭവത്തില് സ്ത്രീയുള്പ്പെടെ രണ്ടു പേരെ പള്ളുരുത്തി പൊലീസ് അറസ്റ്റ് ചെയ്തു. പഴങ്ങാട്ടുപടിക്കല് ലാസര് ആന്റണിയുടെ 39 മൃതശരീരമാണ് പാടവരമ്ബത്തു നിന്നും കണ്ടെത്തിയത്. കുമ്ബളങ്ങി പുത്തങ്കരി വീട്ടില് സെല്വന് 53, തറേപറമ്ബില് ബിജുവിന്റെ ഭാര്യ മാളു എന്ന രാഖി 22 എന്നിവരാണ് അറസ്റ്റിലായത്. കഴിഞ്ഞ മാസം 31ന് ലാസറിന്റെ മൃതദേഹം സുഹൃത്തായ ബിജുവിന്റെ വീടിനടുത്തുള്ള പാടവരമ്ബില് കണ്ടെത്തുകയായിരുന്നു. ലാസറും സഹോദരനും ചേര്ന്ന് വര്ഷങ്ങള്ക്ക് മുന്പ് ബിജുവിന്റെ കൈ തല്ലി ഒടിക്കുകയും മര്ദ്ദിക്കുകയും ചെയ്തിരുന്നു. ഇതിന്റെ വൈരാഗ്യമാണ് കൊലയില് കലാശിച്ചതെന്ന് പൊലീസ് പറഞ്ഞു. കഴിഞ്ഞ ഒന്പതിന് വഴക്ക് പറഞ്ഞു തീര്ക്കാനെന്നു പറഞ്ഞ് ലാസറിനെ ബിജു വീട്ടിലേക്ക് വിളിച്ച് വരുത്തി. അവിടെയിരുന്ന് മറ്റു ചില സുഹൃത്തുക്കളോടൊപ്പം ഇരുവരും മദ്യപിച്ചു. തുടര്ന്ന് ബിജുവും രണ്ട് സുഹൃത്തുക്കളും ചേര്ന്ന് ലാസറിനെ മര്ദ്ദിക്കുകയും തല ഭിത്തിയില് ഇടിച്ചും നെഞ്ചില് ചവിട്ടിയും കൊലപ്പെടുത്തുകയും ചെയ്തു. മൃതദേഹം ബിജുവിന്റെ വീടിനോട് ചേര്ന്നുള്ള പാടവരമ്ബത്ത് കുഴിച്ചുമൂടി. ശക്തമായ മഴ പെയ്തതോടെയാണ് മൃതദേഹം പൊങ്ങിയത്. ലാസറിനെ ഉപദ്രവിച്ചതിനും മൃതദേഹം മറവ് ചെയ്യുന്നതില് പ്രതികള്ക്ക് സഹായം ഒരുക്കിയതിനുമാണ് രാഖിയെ അറസ്റ്റ് ചെയ്തത്. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു. മറ്റു പ്രതികളെ ഉടന് അറസ്റ്റ് ചെയ്യുമെന്ന് പൊലീസ് പറഞ്ഞു.